


dar mai ales, în cei de lângă ei, este, 
poate, cea mai sensibilă temă şi pre- 
ocupare care am observat-o. Dincolo 
de aparenţe, sunt tineri care l-au 
descoperit pe Dumnezeu, care îşi 
apreciază părinţii şi educaţia primi- 
tă. 

Sunt tineri, în care merită să ne 
investim timpul și răbdarea, 
dragostea şi înţelegerea. 


Îți mulțumim! 


care erau foarte de folos. A fost fru- 
mos că ne-am putut deschide faţă de 
Giorgiana și faţă de Tudor. 


Mădălina: Pentru mine această 







cecen g 


«ca 


De asemenea, am dorit să aflăm ăi 


chiar de la adolescenți în ce fel le-a 
fost de folos această tabără şi cu ce 
amintiri frumoase au venit de acolo. 
Se pare că fetele au fost mai promp- 
te în a răspunde... 


Claudia: M-a ajutat să îmi ex- 
prim sentimentele, să privesc 
unele lucruri dintr-o altă per- 
spectivă, să învăţ să cer sfaturi 
când am nevoie de ajutor şi să 
comunic cu ceilalţi. Ca amintire 
frumoasă: am fost pe un deal şi toţi 
am fost obosiţi și ne-am strâns într- 
un cerc şi îi ceream sfaturi lui Tudor, 





tabără a însemnat mult, deoarece 
am cunoscut nişte persoane 
minunate. O amintire frumoasă pe 
care o am din această tabără a fost 
momentul în care am mers pe deal şi 
am privit stelele. M-am bucurat că l- 
am avut ca „special guest” pe Tudor, 
care ne-a dat nişte sfaturi folositoare 


pentru mai departe. Vreau să-i mul- 
țumesc şi Giorgianei pentru frumoa- 
sele activităţi făcute împreună, pen- 
tru minunatul imn al taberei pe care 
m-a lăsat să-l scriu şi pentru faptul 
că a fost şi este ca o soră mai mare 
pentru noi. Vă îmbrăţişez pe toţi. 


Briana: Tabăra aceasta m-a ajutat 
să socializez mai mult şi să-mi 
fac noi prieteni. In tabără am fă- 
cut tot felul de activităţi, acestea for- 
mând amintiri de neuitat, precum 
jocurile, focurile de tabără şi drume- 
țiile. 


Carolina: Tabăra aceasta m-a aju- 
tat să fiu mai deschisă, să ies 
din starea mea de confort, să 
fiu mai harnică, să cunosc mai 
bine persoanele din jurul meu 
şi natura, să-mi fac amintiri de ne- 
uitat cu persoane dragi, de exemplu: 
focurile de tabără, mai ales cel de pe 
deal, drumeţiile, activităţile şi jocuri- 
le făcute, poveştile lui Giorgi şi sfatu- 
rile lui Tudor, scăldatul în pârâu şi 
spectacolul. Concluzie: cea mai faină 
tabără din toate punctele de vedere. 
Recomand! 





ANUNTURI 





+ Săptămâna aceasta, familia fraţilor 
noştri, Andrei şi Andreia Melniczki, 
s-a mărit cu încă o fetiţă, Ioana. Tot 
acum a primit botezul Teodora, 
prunca lui Constantin şi a Minodorei. 
Dumnezeu să le dea putere şi credin- 
ţă tare în viaţă! 


+ Asociaţia Sf. Iosif cel Milostiv, 
prin fratele nostru Mihai Ţepeş, a dus 
la bun sfârşit în aceste zile o acţiune 
de ajutorare a oamenilor afectaţi de 
inundaţiile din judeţul Alba. Donaţii- 
le celor care au răspuns la chemare 
au însumat aproximativ 10.000 lei, 
din care s-au putut lua 1,5 tone de 
alimente şi produse de igienă, strict 
necesare pentru peste 600 de oameni 
din zona Câmpeni — Roşia Montană 
(2 oraşe şi 7 sate). 


ai 








* În ziua de 22 iulie, cimitirul Giuleşti 
din Bucureşti devine un loc de mare 
pelerinaj la mormântul pr. Mărturi- 
sitor Ilie Lăcătușu. Nişte surori au 
avut bucuria de a se închina la moaş- 
tele sale în acest an, după o lungă, dar 
binecuvântată aşteptare de 8 ore. 
Păr. lustin Pârvu spunea despre acest 
om al lui Dumnezeu: „Rar îl auzeai 
vorbind ceva, şi atunci când o făcea, 
era foarte important ceea ce spunea, 
de cele mai multe ori ne îndemna să 
ne rugăm atunci când eram în vreo 
primejdie. Despre acest om pot să 
spun că avea cu adevărat darul sme- 
reniei.” 

Lucrarea de faţă este un adevă- 
rat tratat filocalic de vieţuire 
creştină în general şi monahală 
în special. Originalitatea cate- 
hezelor Părintelui Iosif Vatope- 
dinul, ucenicul binecunoscutu- 
lui avvă contemporan Iosif 
Isihastul, constă atât în mărtu- 
ria şi experiența personală a 
autorului, dar şi în faptul că 
mare parte din învăţăturile şi 
principiile monahale cunoscute 
în tradiţia creştină răsăriteană 
sunt expuse şi aplicate în con- 
textul actual. 

Atunci când 
începem să 
respingem 

tot ceea este 

dumneze- 
iesc, ne um- 
plem trep- 
tat de ener- 
gii dia- 
voleşti, 
treptat 
omul se 
transformă 
în demon. 






NEBUNIA 
PĂCATELOR 


Cuvânt al Sf. Iustin Popovici 


e unde sunt oamenii ne- 

buni în această lume, de 
unde vine nebunia în această 
lume? De la diavol. Ce este 
diavolul? Diavolul este de- 
menţa desăvârşită, nebu- 
nia desăvârşită, căci dia- 
volul este luptător împo- 
triva lui Dumnezeu. Se 
scoală împotriva lui Dumne- 
zeu, se luptă cu Dumnezeu — 
iată, acesta este diavolul. 


Din Arhanghel devine diavol. 
Nu vreau Adevărul dumneze- 
jesc veşnic, vreau să fiu inde- 
pendent de Dumnezeu, inde- 
pendent de Adevărul Său, in- 
dependent de Dreptatea Sa, 
independent de Legile Sale! 
Iată, diavolul nu este nimic 
altceva decât în întregime ne- 
legiuire, în întregime indepen- 

E CN OV IOLIAG6 


denţă de Dumnezeu, şi aceasta 
înseamnă independenţă de 
toate bunătăţile dumnezeieșşti. 
In diavol totul este con- 
trar: ceea ce este cel mai de 
seamă în viaţă şi în lume — 
Dumnezeu -, el a proclamat ca 
cel mai puţin important. A 
proclamat Dreptatea dumne- 
zeiască ca nedreptate şi Ade- 
vărul dumnezeiesc ca minciu- 
nă; Bunătatea dumnezeiască a 
proclamat-o ca rău; a dat la o 
parte tot ceea ce este dumne- 
zeiesc şi prin aceasta a devenit 
diavol. Vai, tot aşa şi noi, oa- 
menii din această lume, mica 
făptură omenească, atunci 
când începem să respingem 
tot ceea este dumnezeiesc, ne 
umplem treptat de energii 
diavolești, treptat omul se 
transformă în demon. 


Fiecare luptător împotriva lui 
Dumnezeu se află de fapt într- 
o călătorie către demenţă, că- 
tre nebunie, precum ajunsese- 
ră demonizaţii din Gadara. Cu 
mândria s-a înălţat cel dintâi 
Arhanghel al lui Dumnezeu, 
purtătorul de lumină, ca să-L 
poată substitui pe Dumnezeu, 
ca să ocupe locul lui Dumne- 
zeu; şi când aceste gânduri au 
împărăţit întru el, au stăpânit 
ființa sa, el s-a prăvălit din 
înălțimile Cereşti în adâncul 
iadului. Întru el totul s-a dat 
peste cap, totul, şi el a devenit 
duh întunecat al răului, duhul 
negru al morţii, stăpânul iadu- 
lui întunecat şi groaznic. Dacă 
omul urmează aceeași cale, 
aceasta conduce la acea nebu- 
nie, la acea ieşire din minţi. 
Când în om, în sufletul 








Sf. Cuvios Ioanichie de la Muscel (26 iulie 1638) 


Pe Valea Dâmboviţei, între Târgovişte şi Câmpulung, a existat una din cele mai vechi 
vetre isihaste româneşti, unde s-au nevoit mulţi monahi cu viaţă sfântă, ale căror nume 
nu se mai cunosc. Unul dintre ei a fost Cuviosul Ioanichie. Râvnind fericitei vieţi pustni- 
ceşti şi arzând pentru dragostea lui Hristos, s-a închis de bună voie într-o peşteră săpa- 
tă în peretele muntelui și acolo s-a nevoit, neştiut de oameni, mai mult de 30 de ani. 
Numai ucenicul său îi aducea pâine şi apă o dată pe săptămână, pe care o cobora până 
la gura peşterii cu o frânghie, din cauza locului foarte abrupt. Sfintele Taine i le aducea 
din timp în timp egumenul schitului. După o viaţă de nevoinţă aspră, cuviosul şi-a dat 
sufletul în mâinile Domnului. În primele decenii ale secolului XX, s-au descoperit ose- 
mintele lui întregi, galbene, binemirositoare şi acoperite cu o pânză de păianjen. Deasu- 
pra mormântului erau săpate în piatră aceste cuvinte: „loanichie Schimonah, 1638". 


său, dă buzna mândria, şi când 
ea începe să se manifeste în forţă, 
atunci se întâmplă ceva cumplit 
în sufletul omului mândru şi 
arogant, atunci el se desparte 
de Dumnezeu, stă împotriva 
lui Dumnezeu şi treptat înne- 
buneșşte. 


Fiecare păcat, fraţii şi surorile me- 
le, este o mică nebunie, fiecare 
patimă este o mică nebunie. Priveşte 
-te pe tine la mânie. Ce este mânia? 
Când te mânii, aceasta este o mică 
nebunie.  Priveşte-te cum arăţi 
atunci. Şi ce să spunem despre invi- 
die? O, invidia este o astfel de nebu- 
nie a sufletului... Da, invidia îl tră- 
dează şi pe Hristos Dumnezeu, căci 
se spune în Evanghelie că evreii L-au 
predat la moarte pe Domnul Hristos 
din invidie (Matei 27, 18). 


Cine vindecă de această straşnică 
nebunie? Numai Domnul Care a de- 
venit om, Domnul lisus Hristos. Iată 
Buna-Vestire de astăzi, iată Evan- 
ghelia de astăzi. Zici: Evenimentul 
din Evanghelia care s-a citit astăzi, s- 
a petrecut cu două mii de ani în ur- 
mă. Aceasta s-a întâmplat atunci, ce 
legătură are cu noi? Socoteşti că nu 
are. Are. lată că aceleași evenimente 
evanghelice se petrec şi astăzi: se 
tămăduiesc demonizaţii, se tămădu- 
iesc oamenii nebuni. Este aceeași 
putere pe care Domnul a lăsat-o Bi- 
sericii Sale şi aceeaşi putere iese din 
El și astăzi și-i tămăduieşte pe oa- 
meni de orice nebunie. Omule, să nu 
uiţi aceasta. Mergi la mănăstiri şi la 
moaştele sfinţilor şi vei vedea cum 
sunt aduşi oameni demonizaţi, şi, 
pentru rugăciunile monahilor şi 
preoţilor, se tămăduiesc. 





Omule, ţie, în fiecare zi şi în fiecare 
noapte Domnul îţi oferă Împărăţia 
Cerurilor. Aceasta este patria ta 
veşnică. la aminte cum trăieşti, ia 
aminte pentru ce trăieşti pe pământ. 
Tu eşti o fiinţă nemuritoare. Dumne- 
zeu te-a creat pentru nemurire. Pen- 
tru aceasta a venit El în această lu- 
me, pentru aceasta a dăruit Evan- 
ghelia Sa, pentru aceasta a înteme- 
iat Biserica Sa şi ne-a dăruit în 
ea toate mijloacele de a ne iz- 
băvi de orice păcat, de orice 
moarte, de orice diavol. Da, El, 
Dumnezeu, a venit în această lume 
ca noi să ne izbăvim de toate acestea, 
ca să ne dăruiască Viaţa veşnică. Lui, 
numai Lui, Singurului Adevăratului 
Dumnezeu în toate lumile, fie cin- 
stea şi slava şi din partea noastră, a 
celor mici şi neînsemnaţi. Amin! 








O maică mi-a scris cândva. Spunea 
că e bolnavă și are nevoie de opera- 
ție, altfel va muri. I-am răspuns, su- 
gerându-i o altă cale. Apoi mi-a scris 
din nou: doctorul i-a spus că dacă nu 
se operează, va interveni perforaţia 
și va muri. I-am repetat: Ai credinţă 
şi nădejde că Dumnezeu va ajuta şi 
alege să mori. Mi-a scris apoi, spu- 
nând că s-a vindecat. Vedeţi? Am 
trăit acest lucru de mii de ori. Când 
ştii că eşti gata de moarte şi o 
aştepţi să vină, ea va fugi de ti- 
ne. Dar când ţi-e teamă, te va ur- 
mări necontenit. (Sf. Iosif Isihastul) 


XXX 


Când ne dăruim viaţa lui Hristos, 
atunci organismul nostru spiritual 
este în pace, ceea ce permite organe- 
lor noastre să înceapă a funcţiona 
normal. Toate depind de starea 
noastră. Apoi, ne revenim şi încetea- 
ză suferinţa... La fel este şi în cazul 


cancerului: dacă avem încredere în 
Dumnezeu şi sufletul ne este liniştit, 
atunci harul dumnezeiesc împreună 
cu cele lumești lucrează astfel încât 
cancerul şi orice altă boală vor dis- 
părea. Dacă nu ştiaţi, vă spun că de- 
presiile sunt motivul ulcerului 
la stomac. Problema este că siste- 
mul nervos simpatic este supus pre- 
siunii; atunci acesta se prăbuşeşte şi 
suferă, ceea ce duce la ulcer. Acelaşi 
lucru putem spune şi despre cancer. 
Ambele boli depind de sistemul nos- 
tru nervos. Când în suflet este dezor- 
dine, aceasta afectează trupul şi sub- 
minează sănătatea. (Sf. Porfirie 
Kavsokalivitul) 


XXX 


Dacă suntem bolnavi, atunci e 
mai bine să ne dăruim lui Hris- 
tos. Când simţim durere, să ne gân- 
dim că sufletul nostru are nevoie de 


Pe potecile Muntelui Athos 


SĂNĂTATEA TRUPULUI 
PORNEŞTE DE LA SUFLET 





răbdare şi de însănătoşire, mult mai 
mult decât avem nevoie de un trup 
de oţel, care ne-ar permite tot felul 
de performanţe trupeşti. (Sf. Paisie 


Aghioritul) 


Dacă te îngrijeşti mai mult de 
sănătatea sufletului tău, vei su- 


feri mai puţin trupeşte. Nu tre- 
buie să-ţi placă a fi vindecat, ci să 


doreşti a rămâne sănătos. (Monahul 


Simeon Athonitul) 


XXX 


Dacă Hristos vede că un om poate 
duce o boală gravă, EI i-o va da: căci 


puţina sa suferinţă îi va aduce 


mare câştig în viaţa veşnică. 
Suferim aici, dar vom dobândi folos 
dincolo, căci fiecare suferinţă în par- 


te va primi plata ei în Împărăţie. (Sf. 
Paisie Aghioritul) 










„Hulai, tulai, tulai, mă! 
Am plecat în tabără, 

Să vu şi tu neapărat, 

Că la Roşia ne-am distrat!” 


C, 








TABĂRĂ DRAGĂ! 


Săptămâna trecută, o parte din adolescenții noştri au petrecut câteva zile la Roşia Nouă, în deja tradiționala ta- 
bără de vară, organizată de Giorgiana actrița. Anul acesta a avut parte de ajutor şi din partea lui Tudor- 
Gheorghe din strană, pe care l-am rugat să ne spună câteva impresii despre ce s-a întâmplat acolo. 





Cu ce şi-au ocupat adolescenții 
noştri timpul în tabără? 


Tabăra la care am fost invitat să par- 
ticip, a fost o ocazie de a mă cu- 
noaşte şi mai bine pe mine, dar 
şi prilej de a asculta pe celălalt 
de lângă mine. Am încercat să 
combinăm educaţia cu distrac- 
ţia. Un loc aparte în tabără l-a avut 
rugăciunea, respectiv Paraclisul Ma- 
icii Domnului, pe care l-am citit zil- 
nic, în aer liber, împreună, pe rând. 
Tot în fiecare zi, împărţiţi pe grupe, 
tinerii noştri ne-au prezentat viaţa şi 
activitatea unor domnitori români. 
Activităţile au fost diversificate: de 
la gătitul mâncării şi spălatul vase- 
lor, până la adunatul fânului şi colo- 
ratul caselor. 


În prima zi, după ce ne-am luat în 
primire paturile-fetele şi saltele-bă- 
ieţii, am fost şi am vizitat satul, unde 
am fost uimiţi să vedem încă în 
funcţiune, o presă de ulei şi o moară 
de apă. După-amiaza, fetele s-au o- 
cupat de realizarea unui steag, iar 
băieţii de adunarea de lemne și pre- 
gătirea focului de tabără-activitate 
pe care am realizat-o în fiecare sea- 
ră. A doua zi, ajutaţi de indicaţiile 
specialiştilor în pictură, Carla şi 
Alin, ne-am exersat talentele de mici 
pictori, pe pereții unei căsuțe, care a 
prins din nou viaţă prin florile şi 
păsările realizate. Tot în acest timp, 
unii am adunat fânul, alţii au făcut 
căpiţe, alţii au decojit butuci de lem- 
ne, am cărat şi stivuit lemne. Seara 
de marţi, s-a încheiat cu o mică ex- 
pediție montană, prin arborarea 
steagului şi prin sfârâitul grătarului 


care ne-a asigurat cina zilei. Mijlocul 
săptămânii ne-a oferit prilejul de a 
comunica mai mult şi de a ne cu- 
noaşte abilităţile prin jocurile în aer 
liber. 


Ziua cu cel mai mare impact, a fost 
ziua de joi. După o plimbare cu ma- 
șina de o oră, până în ţinuturile Ză- 
randului, unde am aflat mai multe 
despre fauna locului, am pătruns în 
inima pădurii pentru a vizita Peştera 
din calcare de la Boiu de Sus. Plecaţi 
de acolo, am poposit la o fostă unita- 
te militară -Parcul de aventură Râu- 
şor, unde mulţi dintre noi s-au dat 
cu tiroliana, iar alţii am parcurs un 
traseu de aventură plin de adrenali- 
nă, dar şi de ploaie. Iar pentru a ne 
răcori, la întoarcere am făcut un 
mult-aşteptat popas la magazin, un- 
de ne-am cheltuit puţinii bănuţi. Cu 
toată oboseala acumulată, nu am 
putut încheia ziua fără să facem fo- 
cul de tabără și bineînţeles, inevita- 
bilele discuţii la o cană de ceai. 


Ultima zi cu activitate, vineri, a fost 
ziua de repetiţii pentru spectacolul 
ce a avut loc seara; a fost ziua cu cele 
mai multe jocuri şi ziua în care faso- 
lea la ceaun a fost la loc de cinste. 
Spectacolul organizat de Giorgiana 
actriţa, a fost apogeul activităţilor 
din această tabără, culminând cu un 
ultim joc - Trăsura, organizat de 
subsemnatul, joc care a demonstrat 
că puterea de reacţie şi de atenţie a 
noastră, a tuturora, încă nu era epu- 
izată. 


Care au fost provocările la care a 
trebuit să faci faţă? 


Pe departe provocarea cea mai mare 
a fost soarele, care ne-a zâmbit şi 
chiar a râs de noi aproape în toate 
zilele. Dormitul pe saltea a fost o 
nimica toată, pe lângă bâzâitul albi- 
nelor cu care m-am trezit în fiecare 
dimineaţă. Adunatul fânului m-a 
dus înapoi în timp, în frumoasa mea 
Moldovă, unde bunicii mei mă aş- 
teptau în fiecare vară şi cu această 
activitate. Traseul din parcul de 
aventură m-a aruncat cu memoria la 
anul de armată, dar peste toate, pro- 
blemele şi frământările cu care se 
luptă tinerii noştri au fost cea mai 
frumoasă provocare pentru mine. 


Am conștientizat, o dată în plus, că 
întrebările, nelămuririle şi îm- 
preuna-vorbire, dar mai ales, 
ascultarea sufletului lor, repre- 
zintă provocarea de căpătâi şi 
hrana sufletului meu. 


Ce ai descoperit frumos la tinerii 
noştri în aceste zile de tabără? 


Munca în comun ne-a fost prilej să 
ne cunoaştem mai mult unii pe alţii, 
însă expedițiile şi cănile de ceai, bă- 
ute seara la focul de tabără, au fost 
momentele în care am reuşit să-i 
cunosc și mai bine, şi să ne cunoaş- 
tem unii pe alţii. 


Am descoperit în fiecare dintre ei, 
noi prieteni, suflete care aşteaptă 
să le cunoşti, şi multă sensibili- 
tate. Vorbind cu ei, mi-am dat sea- 
ma de câtă nevoie au de cineva 
cu care să vorbească, dar mai 
ales, de cineva care să-i asculte și să- 
i sfătuiască. Increderea în ei înşişi, 





„Te binecuvântez, iubită Româ- 
nie, țara bucuriilor şi durerilor 
mele”.... 


N poată a Reginei Victoria (pe 
cale paternă) şi a Ţarului Ale- 
xandru al II-lea (pe cale maternă), 
Regina Maria a arătat prin viaţa ei 
că, într-adevăr, copilăria de ieri re- 
prezintă, în cele mai multe situaţii, 
personalitatea de mâine a omului. 


A copilărit într-un castel tipic engle- 
zesc, înconjurat de un parc foarte 
frumos și de o pădure cu păşuni în- 
tinse de iarbă verde. O copilărie fără 
griji, am spune.... dar destul de stric- 
tă. O avea aproape, mai mereu, doar 
pe mama ei, deoarece tatăl era mari- 
nar în Marina Regală. Și totuşi a- 
ceasta a insuflat mereu copiilor ei o 
anumită distanţare, considerând că 
orice atitudine familiară între copii 
şi părinţi, e o lipsă de respect - sufe- 
rință pe care Regina Maria a resim- 
țit-o ca adult, întrucât ar fi vrut să se 
poată sfătui cu ea, dat fiind că amân- 
două erau căsătorite în ţări străine. 


Timpul a trecut, cu bune şi rele, 
zâmbete şi regrete.... Adolescenta 
Maria avea de acum 15 ani... vremea 
balurilor şi a recepţiilor. În cadrul u- 
nuia dintre aceste evenimente mon- 
dene, l-a cunoscut pe Ferdinand de 
Hohenzollern-Sigmaringen, față de 
care nu a prezentat un prea mare 
interes, dar, pentru că anturajul ce- 
lor doi îi voiau împreună, s-a făcut 
tot posibilul ca la orice recepţie, cei 
doi să stea alături, tocmai pentru a 
se cunoaşte mai bine: Ferdinand să- 
şi învingă timiditatea, iar Maria ne- 
păsarea. Astfel, pe când avea 17 ani, 
Maria e cerută în căsătorie şi acceptă 
fără șovăire, căci mama ei îi repeta 
mereu: 

- Prinţesele trebuie să se căsătoreas- 





REGINA MARIA- 


O frumoasă imagine a României 





că de tinere. Când trec de 20 de ani 
încep să gândească prea mult, să 
aibă prea multe idei ale lor, ceea ce 
încurcă tot. 

Viaţa Mariei de acum începe... O 
adaptare grea, deoarece disciplina 
unchiului-rege Carol şi înclinația 
spre visare şi poezie a mătușşii-regine 
Elisabeta, erau lucruri cu care greu 
s-a obişnuit. Supranumită „Mama 
tuturor”, a avut 6 copii, fiind bunica 
ultimului rege al românilor, Mihai |. 
Curând calităţile Mariei aveau să se 
facă remarcate, pentru că au venit 
vremuri tulburi, cauzate de Primul 
Război Mondial. Imbrăcată în uni- 
forma albă de soră medicală a Crucii 
Roșii, nu a pregetat a lucra direct pe 
front în spitale de campanie și a co- 
ordona activităţi ale unor fundaţii de 
caritate, devenind pentru toţi „mama 
răniților” şi „regina soldat”. 

- Multe zile am rămas în mijlo- 
cul soldaţilor mei şi Dumnezeu 
mi-a îngăduit să pot fi de vre- 
un ajutor; zile de straşnică tru- 
dă, zile de întuneric, când ce 
vedeam erau lucruri pe care 
niciodată nu voi mai putea să 
le uit, a mărturisit mai apoi Regina 
Maria. 


Diplomaţia şi calităţile de lider au 
determinat-o să se implice direct în 
viaţa politică a ţării, să aibă iniţiati- 
ve, întâlniri cu miniştri şi diplomaţi, 
căutând strategii prin care să fău- 
rească statul naţional unitar român. 
Cât devotament! Câtă dragoste faţă 
de poporul pe care îl cârmuia!.... Şi 
lupta a dus-o la bun sfârşit, căci la 1 
decembrie 1918, Marea Adunare Na- 
țională de la Alba Iulia -„micul orășel 
al cărui nume are un ecou special în 
sufletul fiecărui român”-proclama 
Unirea cu patria-mamă a provincii- 
lor româneşti de peste Carpaţi. După 
doi ani de refugiu la Iaşi, cei doi su- 
verani — Regele Ferdinand și Regina 
Maria- au trecut triumfători pe sub 
Arcul de Triumf din Bucureşti, ora- 
şul care a devenit noua capitală a 
ţării. Incoronarea celor doi a avut loc 
4 ani mai târziu în Catedrala Reîn- 
tregirii din Alba Iulia. 

-Și ne privirăm faţă în faţă, po- 
porul meu şi eu. Străina venită 
de peste mări nu mai era străi- 
nă. Era a lor... 


Gânduri, trăiri, amintiri... pe toate le 
-a aşternut de-a lungul anilor, pe 
paginile unor cărți care au făcut-o 
remarcată de valorile culturale ale 
vremurilor, fiind membră de onoare 
a Academiei Române. 

- Privind înapoi- spunea Regina 
Maria- e greu de spus ce a fost 
mai mare: bucuria ori dure- 
rea? Cred că bucuria a fost mai 
mare, dar mai lungă a fost du- 
rerea. 


Am tot vorbit de dragostea ei pentru 
poporul nostru, dar prețuirea şi res- 
pectul pe care le purta fiecare suflet 
de român, sunt de netăgăduit. In 
vizitele ei prin sate, imediat ce au- 
zeau trăsura, ţăranii veneau alergând 
să o întâmpine, purtând steguleţe şi 
chiuind de bucurie. Clopotele biseri- 
cii răsunau cu veselie, bătrânii gâr- 
boviţi își acopereau feţele plângând 
de bucurie, iar cete de femei şi de 
copii îşi deşertau grădinile ca să poa- 
tă aşterne flori în calea Reginei lor... 
Simplu şi curat... 


Începând cu 1938, starea de sănătate 
a Reginei se agravează şi deoarece 
tratamentul pe care îl urma la clinica 
din Germania nu dădea rezultate, a 
cerut să fie adusă în ţară. În drum 
spre Sinaia, deoarece vremea era 
toridă în acele zile, ţăranii acopereau 
vagonul cu frunze ca să se răcorească 
și turnau apă pe linii pentru a le răci. 
Doreau să uşureze durerea şi sufe- 
rinţa celei care le-a fost mereu ală- 
turi. 


Regina Maria a adormit în 18 iulie, la 
vârsta de 62 de ani, fiind înmormân- 
tată alături de soţul ei, la Curtea de 
Argeş. Înmormântarea a fost una 
fastuoasă, pe măsura dragostei pe 
care i-o purtase poporul român. As- 
tfel s-au împlinit cuvintele testamen- 
tare ale reginei Maria : „Nimeni nu 
e judecat pe drept cât trăieşte; 
abia după moarte este pomenit 
sau dat uitării. Poate de mine 
vă veţi aminti deoarece v-am 
iubit cu toată puterea inimii 
mele şi dragostea mea a fost 
puternică, plină de avânt; mai 
târziu a devenit răbdătoare, 
foarte răbdătoare.” 

Iustina 





SFÂNTA CUVIOASĂ IRINA, 


Făcâtoarea de minuni din 
Hrisovalant 


(28 iulie) 





fânta Irina s-a născut în secolul 

al IX-lea și se trăgea dintr-o fa- 
milie înstărită din Capadocia. Pen- 
tru frumuseţea și înţelepciunea ei a 
fost aleasă de trimişii împărătesei 
Teodora, apărătoarea icoanelor (11 
februarie), să fie soţia fiului acesteia, 
Mihail. În drumul spre Constantino- 
pol, trecând pe lângă Muntele 
Olimp, sfânta a cerut să se oprească 
pentru a primi binecuvântarea Cuvi- 
osului Ioanichie cel Mare (4 noiem- 
brie), care locuia în acest munte. 
Sfântul a întâmpinat-o, i-a spus să 
meargă la Constantinopol, unde mă- 
năstirea de maici a Hrisovalantului 
are nevoie de ea, şi a petrecut-o cu 
binecuvântări, bucurându-se. Ajun- 
gând la Constantinopol, a aflat că 
Mihail se căsătorise cu o altă fecioa- 
ră, cu numai câteva zile înainte. Dar 
nu s-a întristat nicidecum de această 
întorsătură a lucrurilor, ci amintin- 
du-şi cuvintele marelui Ioanichie, şi- 
a eliberat robii, şi-a împărţit averea 
săracilor şi a intrat în mănăstirea 
Hrisovalant. Şi se supunea tuturor 
surorilor cu multă smerenie, încât 
pe nici una nu a smintit sau în- 
tristat vreodată; iar ascultările 
cele mai de jos le făcea fără împotri- 
vire. Şi adormind întru Domnul sta- 
reţa, Sf. Metodie Mărturisitorul, ca- 
re era atunci patriarh al Constanti- 
nopolului, a aşezat-o pe Sf. Irina 
egumenă. 


Darul înainte vederii 

Sf. Irina a început a se nevoi încă şi 
mai mult, rugându-se Domnului să-i 
dea darul mai înainte-vederii, pen- 
tru a cunoaşte greşelile cele ascunse 
ale maicilor, ca să le îndrepte şi să 
nu fie date la chinuri. Şi Domnul a 
trimis la dânsa un înger care i-a ves- 
tit că a primit porunca de la Domnul 
să stea totdeauna lângă ea şi să îi 
descopere cele ascunse. Apoi s-a 
făcut nevăzut, iar cuvioasa mulţu- 
mea lui Dumnezeu cu lacrimi. Şi de 
atunci îngerul n-a lipsit de lângă ea, 
cl i se arăta în fiecare zi, vorbind cu 
ea ca un prieten cu prietenul său. 


Neclintită la rugăciune 

Intr-o noapte, pe când se ruga cu 
mâinile ridicate precum obişnuia, 
diavolii au năvălit asupra ei cu zarvă 
mare să o oprească de la rugăciune, 


însă sfânta sta neclintită rugându- 
se. Atunci un demon a aprins o lu- 
mânare de la candelă şi a ars acope- 
rământul sfintei și culionul. Apoi 
ajungând focul până jos, i-a ars nu 
numai hainele, ci şi multe părţi ale 
trupului, adică umerii, pieptul şi 
spinarea. Şi focul ar fi ars tot trupul 
ei dacă nu l-ar fi stins o soră cea 

venit la chilia cuvioasei simțind mi- 
ros de haine şi de carne arse. Iar 
sfânta stătea nemişcată ca un stâlp, 
rugându-se. Iar sora care a stins fo- 
cul a mișcat-o puţin pe cuvioasa, 
care pogorându-și mâinile târziu, a 
Zis: 


- De ce mi-ai pricinuit atâta răuta- 
te, fiica mea, lipsindu-mă de atâtea 
bunătăţi? Nu se cade a cugeta cele 
ale oamenilor, ci cele ale lui Dum- 
nezeu. Căci până în ceasul acesta 
stătea înaintea mea un sfânt 
înger şi-mi împletea o cunună 
din tot felul de flori cum nu s- 
au mai văzut. Şi când îşi întindea 
mâna ca s-o pună pe capul meu, ai 
venit tu şi ai purtat grijă de mine; 
drept aceea îngerul a fugit şi mi-ai 
dat această întristare şi pagubă 
neasemănată. 


Sora, auzind acestea, a plâns. Apoi, 
cum desprindea bucăţile de haină 
arse şi lipite de carnea ei, ieşea o 
mireasmă fără seamăn, pe care sim- 





țindu-o toţi, se minunau. lar Dom- 
nul, după i-a vindecat rănile ce i se 
făcuseră, i-a sporit şi darul prooroci- 
el. 


Batistele chiparoşilor 

La marile sărbători, sfânta obişnuia 
să privegheze în curtea mănăstirii 
sub cerul înstelat. Odată, o călugări- 
ță a văzut-o pe stareță rugându-se 
fără să atingă pământul, ci 
stând în văzduh. Monabhia uluită a 
văzut, de asemenea, că doi chiparoși 
foarte înalţi care erau lângă ea, își 
plecaseră vârfurile la pământ și du- 
pă ce sfânta i-a binecuvântat, iarăşi s 
-au întors la starea lor. După câteva 
zile, monahiile au văzut batiste în 
vârfurile celor doi chiparoşi, pe care 
fericita Irina le legase, căci de multe 
ori chiparoşii îşi plecau vârfurile, 
închinându-se ei. 


Mere din Rai 

Intr-o zi, în timpul Utreniei, un ma- 
rinar a venit la poarta mănăstirii şi i- 
a spus sfintei că a venit din insula 
Patmos, cu o corabie. La plecarea de 
pe insulă, un bătrân frumos, cu chip 
dumnezeiesc i-a dat 3 mere, „din 
Rai de la Atotbunul Dumnezeu şi 
robul Lui loan”, pentru stareţa Irina 
de la Mănăstirea Hrisovalant cu me- 
sajul: „Mănâncă din acestea pe care 
sufletul tău le-a poftit!”. Cele trei 
mere erau minunate. Sfânta Irina a 
postit o săptămână, mulţumind lui 
Dumnezeu pentru acest dar. După 
ce a început Postul Mare, timp de 
patruzeci de zile, a mâncat bucăţi 
mici din primul măr în fiecare zi, 
nimic altceva mâncând sau bând. Iar 
în Joia Mare le-a spus călugăriţelor 
să primească Sfintele Taine, apoi le- 
a dat fiecăreia câte o bucată din al 
doilea măr. Iar al treilea l-a păstrat 
cu cinste pentru ziua sfârşitului ei şi 
il mirosea în fiecare zi, bucurându- 
se. 


Sfârşitul Cuvioasei 
Vestindu-i-se mai înainte sfârşitul 
prin înger, cuvioasa a postit vreme 
de o săptămână, timp în care nu a 
mâncat nimic afară numai de mici 
bucățele din cel de-al treilea măr. 
Iar pe 28 iulie, Sfânta Irina a chemat 
la sine toate maicile pentru a-și lua 
rămas bun. Și s-a rugat Domnului să 
-i păzească turma de ispitele dia- 
volului, apoi şezând, a zâmbit vă- 
zând pe sfinţii îngeri că o fericesc. Şi 
îndată faţa ei a strălucit ca soarele şi 
atunci şi-a închis ochii ca şi cum ar 
fi dormit. Astfel şi-a dat Domnului 
sfinţitul ei suflet, trăind o sută și trei 
anl. 
Să avem rugăciunile ei! 

I.G. 






„Muzica psaltică este un râu 
către Dumnezeu, este un drum 
care nu se mai termină, un 
drum plin de bucurie, plin de 
lumină, dar şi plin de trudă, la 
care suntem chemaţi toţi, pentru că 
Dumnezeu ne-a implantat cel mai 
perfect instrument muzical: vocea 
(...) Muzica psaltică sau muzica bi- 
zantină, ca un curent neîntrerupt, de 
la suflet la suflet, de la minte la min- 
te, de la inimă la inimă, s-a transmis 
din primele veacuri creştine până 
astăzi (...) Există un manuscris vestit 
din Ţările Române, dar care acum se 
găseşte la Copenhaga, un manuscris 
care este, de fapt, «roata» Sfântului 
loan Cucuzel înconjurată de îngeri: 
cele opt glasuri bizantine şi muzica 
îngerilor. Muzica bizantină are cea 
mai îndelungă tradiţie scrisă, con- 
stantă, care se cunoaşte în istoria 
muzicii universale, prin notația ex- 
trem, extrem de păstrătoare. Deci 
este o tradiţie extraordinară. Fiecare 
tropar are în spate generaţii de cân- 
tăreţi care ni l-au adus până astăzi 
cu toată prospeţimea şi frumuseţea 
lui“. (Maria Alexandru, conf. dr. la 
Universitatea „Aristotelis“ din Tesa- 
lonic şi conducătoarea grupului de 
paleografie muzicală din cadrul 
aceleiaşi universități ) 


Prof.dr. Athanasios Vourlis din Ate- 
na spunea de curând în cadrul Mas- 
terclassului de cânt bizantin de la 
laşi că muzica psaltică este in- 
spirată de Duhul Sfânt, iar cânta- 
rea se face dialogic, la două strane, 
în armonie şi conlucrare, folosind 
doar vocea, nu şi alte instrumente, 
într-o stare de prezenţă care implică 
trupul, mintea, inima şi sufletul. 

„In Biserică, toate gesturile şi cuvin- 





Părintele Dionisie de la Colciu 


Despre CÂNTARE, TIPIC şi 


“STAREA LĂUNTRICĂ potrivită 


slujirii bisericești (1) 





Începem astăzi o serie în patru episoade despre muzica psal- 

tică - gânduri lăsate nouă de Părintele Dionisie de la Colciu, 

mare trăitor român athonit, serie pe care o dorim a ne ajuta 
să înţelegem şi să trăim cântarea şi slujbele. 


tele, dacă nu se transformă în rugă- 
ciune, rămân fără valoare“. (Sabin 
Preda, dirijor al grupului „Nectarie 
Protopsaltul“) 


„Muzica bizantină este foarte folosi- 

toare de suflet. Nu trebuie să existe 
nici un creştin care să nu cunoască 
muzica bizantină. Toţi trebuie s-o 
învăţăm. Ea are o legătură directă cu 
sufletul. Muzica îl sfinţeşte pe 
om fără jertfă. Fără osteneală, 
veselindu-te, devii sfânt. Muzica 
bizantină este foarte ușoară, atunci 
când sufletul o îndrăgeşte. Mare este 
folosul armoniei ce-l aduce în suflet! 
Cel care cunoaște muzică şi are sme- 
renie, are Harul lui Dumnezeu. E 
gata să se înfurie, să izbucnească, 
dar se teme să nu strice armonia, 
pentru că furia și toate aceste stări 
păcătoase nu se potrivesc cu armo- 
nia. Şi astfel, încetul cu încetul, urăş- 
te răutatea şi-şi însuşește virtutea, 
care este armonie“ (Sfântul Porfi- 
rie Kavsocalivitul) 


Panaghiotis  Neochoritis,  Arhon- 
Protopsalt al Marii Biserici a lui 
Hristos - Patriarhia Ecumenică de 
Constantinopol, referindu-se la în- 
văţarea muzicii psaltice, spunea că 
este nevoie de paralaghie (solfegiu) 
ani la rând, pentru a descoperi etho- 
sul muzicii. Ethosul se descoperă în 
timp, înlăuntrul nostru, de aceea 
paralaghia se face rar şi simplu. Pri- 
mul pas în deprinderea muzicii bi- 
zantine este smerenia, iar al doilea 
- permisiunea acordată textului 
de a conduce modul de cântare. 
Când textul vorbeşte despre Inviere, 
de pildă, cântarea nu poate fi smeri- 
tă. Frica de a cânta poate fi din ego- 
ism, din teama de a nu greşi, dar nu 


trebuie să ne fie teamă de greşeală. 
Renumitul profesor și protopsalt 
face şi o diferenţă între cântarea mă- 
năstirească şi cea din lume, prima 
având simplitate, deoarece permite 
minţii să se gândească la sensul tex- 
tului. Sensul textului nu trebuie ni- 
ciodată sacrificat printr-o cântare 
grăbită. 


După cum se poate vedea, am redat 
câteva păreri ale unor oameni, care 
dincolo de a fi sfinţi, psalţi, speci- 
alişti sau cercetători, au fost în pri- 
mul rând iubitori de muzică psaltică. 
Un mare iubitor de muzică psaltică a 
fost şi Părintele Dionisie Ignat de la 
Chilia Colciu, ce aparţine de Mănăs- 
tirea Vatoped. 


Pentru cei care nu au auzit de Părin- 
tele Dionisie sau știu foarte puţine 
lucruri despre el, vom spune că a 
fost unul dintre cei mai de seamă 
reprezentanţi ai vechii tradiţii du- 
hovniceşti din Muntele Athos. Năs- 
cut pe meleaguri botoşenene, a in- 
trat în mănăstire la vârsta de 14 ani 
la Schitul Măgura. La 17 ani, în 1926, 
ca urmare a schimbării calendarului, 
pleacă împreună cu fratele lui, Pă- 
rintele Ghimnazie, în Sfântul Munte. 
Călugărit în 1927, hirotonit ierodia- 
con în 1931, este hirotonit preot în 
1937, an în care ajunge la Chilia, 
Sfântul Gheorghe“ din Colciu, de pe 
moșia Mănăstirii Vadoped. În 1945 
este hirotesit duhovnic la Chilia 
„Izvorul Tămăduirii“ de lângă Kare- 
ia. Doi ani mai târziu primeşte schi- 
ma mare, în Duminica Sfinţilor Pă- 
rinţi Athoniţi. 


Decenii la rând, Părintele Dionisie se 
va nevoi cu multă acrivie în pustia 





Colciului, iar în anul 1979 preia con- 
ducerea Chiliei „Sfântului Gheor- 
ghe“, având alături, câţiva ani, doar 
pe schimonahul loan $Șova. Abia 
după anul 1989, odată cu venirea la 
Vatoped a Cuviosului Iosif Vatope- 
dinul, ucenicul lui Gheron Iosif 
Isihastul, împreună cu obştea sa de 
la Nea Skiti, încep să vină şi la Col- 
ciu doritori de viaţă călugărească. La 
puţin timp după venirea noilor uce- 
nici, peste Părintele Dionisie vine o 
grea încercare: pierderea vederii, în 
urma agravării unui glaucom. Nu a 
fost deloc uşoară această cruce, dar 


Domnul nu l-a lăsat fără mângâiere, 
ci i-a dat mult har. Având smerita 
cugetare, darul discernământului şi 
harisma  mângâierii sufletelor, la 
care putem adăuga o imensă experi- 
enţă ascetică, Starețul Dionisie va 
deveni unul dintre cei mai căutaţi 
îndrumători duhovniceşti din Sfân- 
tul Munte. 


Până aproape de sfârşitul vieţii, în 
ciuda sănătăţii șubrede, Părintele 
Dionisie își va păstra cu strășnicie 
rânduiala de nevoinţă monahală, 
fiind un model pentru întreaga 





obşte. La vârsta de 95 de ani, în sea- 
ra zilei de 28 aprilie /11 mai, Starețul 
de la Colciu trece la cele veşnice. „La 
slujba de înmormântare, Dumnezeu 
a rânduit să fie prezent un Stareţ 
(Efrem Vatopedinul), un Preasfinţit 
Episcop (Siluan al Italiei) şi un Prinţ 
(Charles al Marii Britanii). Căci Pă- 
rintele era Stareţ al chinurilor sale, 
Stăpân asupra sinelui său şi Prinţ 
al iubirii de Dumnezeu şi de oa- 
meni“ (leromonah Nifon Vatopedi- 
nul). (va urma) 


Monahia Teofana 








Mulţi dintre noi am citit măcar câte 
ceva despre martirul Constantin 
Oprişan. O parte dintre noi am şi 
ajuns într-unul din locurile pătimi- 
rii sale — Jilava, păşind cu sfială şi 
cutremur în Casimcă. Reproducem 
aici o mărturie lui Neculai Popa, 
unul dintre cei care au gustat din 
cupa amară a închisorilor comunis- 
te, întărindu-se o vreme din puterea 
pe care Constantin Oprişan a do- 
bândit-o de la Dumnezeu prin înde- 
lunga suferinţă. 


„Datorită creşterii numărului de 
bolnavi și a aglomerării infirmeriei, 
am fost transferat la secţia TBC din 
celularul vechi, denumită şi "Zarca 
Gherlei”. Condiţiile aici erau mai 
bune, cu celule mici, cu două paturi; 
puteam să ne regăsim liniştea de 
care aveam atâta nevoie. Aici aveam 
să găsesc câţiva studenţi care trecu- 
seră prin Piteşti, ieşiţi de sub teroa- 
rea demascărilor şi care discutau 
public despre crimele săvârşite în 
timpul demascărilor. Primul care a 
venit să mă vadă a fost N. Cojocaru 
din Bacău, ieşit de sub influenţa ree- 
ducării. Mi-a spus că în celula vecină 
se găseşte Costache Oprişan şi că 
este foarte bolnav. A doua zi, m-am 
dus să-l văd şi eu; am rămas adânc 


impresionat, atât de starea jalnică, 
cât şi de căldura cu care era în- 
tâmpinat oricine venea la el. 
Mai erau internaţi în acest timp, ca 
foarte grav bolnavi, Ioniţă Sârbu şi 
Sergiu Mandinescu. 


Îmi amintesc cât de mult suferea 
Mandinescu din cauza celor întâm- 
plate în timpul demascărilor de la 
Piteşti. Ajunsese să-şi dorească din 
ce în ce mai mult moartea. Stătea 
ore întregi numai în cămaşă în faţa 
geamului deschis, indiferent de ge- 
rul de afară, cu toate că era conşti- 
ent de gravitatea bolii sale. Refuza 
cu încăpățânare să se îmbrace, spu- 
nând că numai astfel Dumnezeu îi 
va ierta greşelile. Nu după mult 
timp, va fi transferat de la Gherla la 
Craiova, unde i-am pierdut urma. 
Spre deosebire de Sergiu Mandines- 
cu, Costache Oprişan era resemnat, 
fiind în stare să suporte orice i- 
ar fi hărăzit soarta, dornic de a 
da tuturor din tot ce avea el 
mai de preţ, dragostea şi bună- 
tatea care-i umpleau sufletul. 
Era pentru noi ca un far care ne lu- 
mina calea, spre a ne scoate din în- 
tunericul în care ne zbăteam, în ur- 
ma întunecatelor zile trăite în închi- 
soarea din Piteşti. 


SUFERINŢA - 
puierea 
mărturisitorului 


Constantin Oprişan 
(126 iulie 1959) 





„Să-l încer- 
căm cu 
ocări şi cu 
chinuri, ca 
să vedem 
cât este de 
răbdător şi 
să încer- 
căm sufe- 
rința lui. 
” (Sol. 2, 
19) 


În el regăsisem sprijinul moral pen- 
tru a rezista tuturor greutăților ce se 
iveau, iar vorbele lui aveau darul de 
a ne întări sufletul, dându-ne parcă 
noi puteri. Deşi nu se putea da jos 
din pat, niciodată nu era singur. 
Mergeai la el cum ai fi mers la un 
izvor pentru a-ţi potoli setea, iar 
când plecai, te simţeai mai liniștit, 
mai ușurat și mai încrezător în tine. 
Nu cunosc şi nu cred să fi fost vreu- 
nul dintre cei consideraţi reeducaţi, 
chiar până în măduva oaselor, care 
să fi ajuns în infirmerie şi, întâl- 
nindu-l pe Costache Oprişan şi 
stând de vorbă cu el, să nu se tre- 
zească din starea de îndobitocire în 
care fusese adus şi să nu revină la 
normalitate. Cu toată boala lui deo- 
sebit de gravă, nu evita o clipă să 
discute cu cei ce-l vizitau, încura- 
jându-i şi îndemnându-i a-şi 
căuta liniştea prin meditații şi 
rugăciune.” 


„Să nu te-ntorci din cale, 
prin a Sodomei carceri 
Când duhul tău te minte. 
Prin foc, prin fier, prin ape, 
dar numai înainte! 
Căci drumurile-n spirit nu 
suferă întoarceri.” 


